**JEGYZŐKÖNYV**

**Készült:** Litér Község Önkormányzata Képviselő-testületének **2013. 12.11-én 15.00** **órai** kezdettel megtartott rendkívüli üléséről.

**Az ülés helye:** a Községi Önkormányzat tanácsterme

**Jelen voltak:** Szedlák Attila polgármester

 Kondics István alpolgárrmester

 Auerbanh János képviselő

 Bacsa Róbert Imre képviselő

 Lukáts Gábor Ákos képviselő

 Varga János képviselő

 Varga Mihály képviselő

 Bencze Éva jegyző

Szedlák Attila polgármester:

Köszönti a megjelenteket, a képviselő-testület tagjait. Megállapítja, hogy a Képviselő-testület határozatképes, a megválasztott 7 fő képviselő jelen van.

A jegyzőkönyv vezetésére Sárdi Jánosné köztisztviselőt, a jegyzőkönyv hitelesítésére Kondics István alpolgármester urat és Varga János képviselő urat kéri fel.

A napirendi pontra vonatkozóan kiegészíteni a javaslatot. Kéri, hogy második napirendi pontként a Képviselő-testület tárgyaljon a Bursa Hungarica pályázatról.

Ismerteti a javasolt napirendi pontot:

**NAPIRENDI JAVASLAT**

1. **Arany János tehetséggondozó Program hátrányos helyzetű középiskolások számára**
2. **Bursa Hungarica pályázat**

Megkérdezi, van-e észrevétel, javaslat a napirendi pontra vonatkozóan? Miután nincs, kéri, aki elfogadja a javasolt napirendet, kézfeltartással jelezze.

*A képviselő-testület az ülés napirendjét, a napirendi javaslattal azonosan, 7 igen szavazattal elfogadta.*

**NAPIREND TÁRGYALÁSA**

**1.) Arany János tehetséggondozó Program hátrányos helyzetű középiskolások számára**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Balogh Erik, a Litéri Református Általános iskola nyolcadik osztályos tanulója az Arany János Tehetséggondozó programban résztevő iskolák közül a veszprémi Lovassy László Gimnáziumba kéri felvételét.

A gyermeket két nagyobb, és egy kisebb testvérével édesanyja egyedül neveli. A család súlyos anyagi problémákkal küzd, de a gyermek nem elhanyagolt, a tanuláshoz szükséges feltételek biztosítottak számára. Az iskolai jellemzés alapján Erik minden órára lelkiismeretesen készül, aktív. Szorgalma példás, magatartása jó. Barátságos, kedves, tanáraival és diáktársaival udvarias. Tanulmányi eredményei jók, szabadidejében sportol.

Az Arany János Tehetséggondozó Program keretében lehetőség nyílik arra, hogy a hátrányos helyzetű tehetséges gyerekek olyan középiskolákban, kollégiumokban tanuljanak, nevelődjenek, amelyek célul tűzték ki a tehetséggondozást és a felsőfokú tanulmányokra való eredményes felkészítést.

Eriknek a jövőjét illetően jelenleg még nincs határozott elképzelése, de fontos lenne, hogy nyugodt, kiegyensúlyozott környezetben folytathassa tanulmányait, ahol a jövőben lehetősége nyílna középfokú nyelvvizsga, továbbá ECDL bizonyítvány – nemzetközi számítástechnikai tudás informatikából -, valamint ingyenes gépjármű-vezetői engedély megszerzésére.

A Humán értékek Bizottsága mai ülésén megtárgyalta az előterjesztést, kéri Varga János urat, a bizottság elnökét, ismertesse javaslatukat.

Varga János képviselő, Humán Értékek Bizottságának Elnöke:

A bizottság megvitatta a kérelmet, és javasolja Balogh Erik Arany János Tehetséggondozó programban való részvételét, a veszprémi Lovassy László Gimnáziumba.. Továbbá javasolja havi ötezer forint ösztöndíjjal történő támogatását, maximum 5 éven keresztül, tanévenként 10 hónapra.

Szedlák Attila polgármester:

Várja a kérdéseket, javaslatokat a napirendi pontra vonatkozóan.

Amennyiben nincs kérdés, észrevétel, javaslat, úgy kéri, kézfeltartással jelezze, aki egyetért az alábbiakkal: Litér Község Önkormányzatának Képviselő-testülete támogatja, hogy Balogh Erik nyolcadik évfolyamos tanuló (anyja neve: Varga Márta) Litér település képviseletében részt vegyen az Arany János Tehetséggondozó Programban.

Az önkormányzat vállalja, hogy az általa delegált diák számára a programban való részvétele idejére (maximum 5 tanévre, tanévenként 10 hónapra) 5.000,- Ft havi ösztöndíjat nyújt.

A képviselő-testület ennek fedezetét a település költségvetésében biztosítja.

Felkéri a polgármestert, hogy a tanuló Arany János Tehetséggondozó Programba történő jelentkezéshez készült pályázatát és a jelen határozatot az alábbi határidőre a tanuló által az első helyen kiválasztott középiskola részére küldje meg.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

 **194/2013.(12.11.) LKt. határozata**

Litér Község Önkormányzatának Képviselő-testülete támogatja, hogy Balogh Erik nyolcadik évfolyamos tanuló (anyja neve: Varga Márta) Litér település képviseletében részt vegyen az Arany János Tehetséggondozó Programban.

Az önkormányzat vállalja, hogy az általa delegált diák számára a programban való részvétele idejére (maximum 5 tanévre, tanévenként 10 hónapra) 5.000,- Ft havi ösztöndíjat nyújt.

A képviselő-testület ennek fedezetét a település költségvetésében biztosítja.

Felkéri a polgármestert, hogy a tanuló Arany János Tehetséggondozó Programba történő jelentkezéshez készült pályázatát és a jelen határozatot az alábbi határidőre a tanuló által az első helyen kiválasztott középiskola részére küldje meg.

Határidő: 2013. december 12.

Felelős: Szedlák Attila polgármester

**2.) Bursa Hungarica pályázat**

*Előadó: Szedlák Attila polgármester*

Szedlák Attila polgármester:

A Bursa Hungarica pályázatok ügyében a Képviselő-testület a novemberi ülésén meghozta döntését. Az egyik pályázó vonatkozásában, aki egyébként is elutasításra került, a rögzítés során probléma merült fel. Felkéri Bencze Éva jegyző asszonyt, tájékoztassa a képviselő-testületet!

Bencze Éva jegyző:

A pályázatok felrögzítése közben derült ki, hogy az egyik pályázó nem a megfelelő űrlapon nyújtotta be pályázatát, ezért a feldolgozás során érvénytelen státuszt kapott. A pályázat egyébként amúgy sem került a támogatottak közé, mert a pályázó családjában az egy főre jutó jövedelem magas, meghaladja a szabályzatban meghatározott jövedelem határt. A képviselő-testületnek az érvénytelen státuszú pályázatok kizárásáról határozatot kell hozni.

Szedlák Attila polgármester:

Fentiek alapján várja a kérdéseket, észrevételeket.

Amennyiben nincs kérdés, észrevétel, javaslat, úgy kéri, kézfeltartással jelezze, aki egyetért az alábbiakkal: Litér Község Önkormányzatának Képviselő-testülete Suszter Boglárka Bursa Hungarica 2014. „A” típusú pályázatát érvényteleníti, azt a pályázati rendszerből kizárja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

 **195/2013.(12.11.) LKt. határozata**

Litér Község Önkormányzatának Képviselő-testülete Suszter Boglárka Bursa Hungarica 2014. „ A” típusú pályázatát érvényteleníti, azt a pályázati rendszerből kizárja.

Határidő: azonnali

Felelős: Szedlák Attila polgármester

A Képviselő-testület több napirendi pontot nem tárgyal, a polgármester az ülést 15.20 órakor lezárta.

 Szedlák Attila Bencze Éva

 polgármester jegyző

Jegyzőkönyv hitelesítők:

 Kondics István Bacsa Róbert Imre

 alpolgármester képviselő